
ΕΦΗΜΕΡΙΖ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


| ΑΘΗΝΑ 

29 ΑΠΡΙΛΙΟΥ 1986 

ί 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

406 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 22037/627 

' Εγκριση γενικού πολεοδομικού σχεδίου του Δήμου Αξιουπόλεως (Ν. 

Κιλκίς). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα το 
άρθρο 3 αυτού. 

2. Τις διατάξεις του ν. 1558/85 (ΦΕΚ 137/Α) και ειδιιότερα το 
άρθρο 23 παραγ. 1. 

3. Την υπ’ αριθ. 57212/2311/8.8.1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της δια¬ 
δικασίας σύνταξης του Γενικού Πολεοδομικού σχεδίου Πολυκάστρου, 
Αξιουπόλεως, Ν. Κιλκίς» (ΦΕΚ 438/Δ/85). 

4. Το υπ’ αριθ. Ε.Π.Α. 129/6.5.85 έγγραφο του Τμήματος Πολε¬ 
οδομίας και Πολεοδομικών Εφαρμογών Νομαρχίας Κιλκίς προς τους 
αρμόδιους φορείς. 

5. Το υπ’ αριθ. 517/24.5.85 έγγραφο της Εφορείας Καπνού Γου¬ 
μένισσας Νομαρχίας Κιλκίς. 

6. Το υπ’ αριθ. 545/60/10.5.85 έγγραφο του Κεντρικού Ταχυ¬ 
δρομικού Γραφείου Νομαρχίας Κιλκίς. 

7. Το υπ’ αριθ. 1393/12.6.85 έγγραφο της Δ/νσης Δασών -Δα¬ 
σαρχείο Γουμένισσας Νομαρχίας Κιλκίς. 

8. Το γεγονός ότι ο Δήμος Αξιουπόλεως και οι λοιποί φορείς δεν 
απάντησαν μέχρι σήμερα. 

9. Την υπ’ αριθ. 11/1/10.12.85 πράξη του Σ.Χ.Ο.Π. νομού Κιλ¬ 
κίς, αποφασίζουμε: 

1. Εγκρίνεται το γενικό πολεοδομικό σχέδιο (Γ.Π.Σ.) του οικισμού 
Αξιουπόλεως Ν. Κιλκίς, όπως τα όρια του προσδιορίζονται με κόκκινη 
γραμμή στο χάρτη Π-1.11 σε κλίμακα 1:5.000. Κυρίως το ως άνω 
σχέδιο περιλαμβάνει: 

Α. Την πολεοδομική οργάνωση του οικισμού Αξιουπόλεως με προ¬ 
γραμματικό πληθυσμιακό μέγεθος για την επόμενη πενταετία της 
τάξης των 4.000 κατοίκων, με: 

α) Την επέκταση του σχεδίου πόλης σε εκτάσεις πυκνοδομημένες 
και αραιοδομημένες και τη δημιουργία τριών (3) πολεοδομικών ενο¬ 
τήτων (γειτονιών) με μέση πυκνότητα 40 κατ/Ηα και μέσο συντελε¬ 
στή δόμησης 0,80 (και για τις τρεις ενότητες) όπως φαίνεται στο 
χάρτη Π-1.4, Π-1.5 σε κλίμακα 1:5.000. 

β) Τον προσδιορισμό των χρήσεων γης όπως φαίνονται στους χάρ¬ 
τες Π-1.2 - Π-1.3.2 και Π-1.11 σε κλίμακα 1:5.000 και ειδικότερα: 

-Τη διατήρηση της σημερινής θέσης της κεντρικής περιοχής του 


οικισμού με παράλληλη ανάπτυξη τοπικών κέντρων στις πολεοδομικές 
ενότητες. 

—Τη διατήρηση της σημερινής μορφής γενικής κατοικίας. 

—Την οργάνωση των εγκαταστάσεων της εκπαίδευσης σε κάθε πο¬ 
λεοδομική ενότητα είτε με επέκταση των υπαρχόντων διδακτηρίων, 
είτε με τη χωροθέτηση νέων στις περιοχές επέκτασης. 

—Την επέκταση των υπαρχόντων αθλητικών εγκαταστάσεων και 
τη χωροθέτηση ανοικτού κολυμβητηρίου στη ζώνη αναψυχής κοντά 
στον Αξιό. 

—Τη χωροθέτηση εγκαταστάσεων περίθαλψης και πρόνοιας στις 
περιοχές επέκτασης και μέσα στον οικισμό. 

—Την ένταξη πολιτιστικών λειτουργιών στον αστικό ιστό με τη 
χρησιμοποίηση υπαρχόντων κτισμάτων και τη χωροθέτηση νέων στη 
ζώνη αναψυχής κοντά στον Αξιό και στην πλαγιά του λόφου της πύ¬ 
λης. 

—Τη δημιουργία βιοτεχνικού πάρκου βορειοανατολικά του οικισμού 
για την εγκατάσταση βιομηχανιών- βιοτεχνιών μέσης και χαμηλής 
όχλησης χωρίς αεριώδη απόβλητα. . 

—Τη δημιουργία ζώνης χονδρεμπορίου και αποθηκών σε συνδυα¬ 
σμό με σταθμό φορτηγών αυτοκινήτων, σε επαφή με την προτεινόμενη 
παρακαμπτήρια οδό Πολύκαστρου - Γουμένισσας. 

-Την ανάπτυξη τουρισμού και αναψυχής τοπικής σημασίας στο 
λόφο Αγ. Δημητρίου, στη ζώνη κοντά στον Αξιό και στις περιοχές 
περιαστικού πράσινου. 

-Τη μεταφορά τουσημερινού νεκροταφείου σε περιοχή δυτικά του 
οικισμού. 

γ) Τη γενική εκτίμηση της χωρητικότητας των πολεοδομικών ενο¬ 
τήτων σε κατοίκους για την επόμενη πενταετία των αναγκών σε γη 
για κοινωνική υποδομή σε επίπεδο πόλης των αναγκών σε γη για 
κοινωνική υποδομή στις πολεοδομικές ενότητες, όπως φαίνονται 
στους πίνακες Α-11.2.1α, Α-11.2.3 και Α-11.6. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνονται στους χάρτες Π-1.7 και 
Π-1.8 σε κλίμακα 1:5.000 και ειδικότερα: 

—Ζώνες ειδικών κινήτρων (Ζ.Ε.Κ) για τα τοπικά κέντρα της δυτι¬ 
κής και κεντρικής γειτονιάς. 

—Ζώνη ενεργού πολεοδομίας για την ανάπτυξη του χονδρεμπορίου 
και την εγκατάσταση του σταθμού φορτηγών νοτιοανατολικά του οικι¬ 
σμού. 

—Ζώνη ενεργού πολεοδομίας (ΖΕΠ) βορειοανατολικά του οικισμού 
για τη δημιουργία του προγράμματος του Οργανισμού Εργατικής Κα¬ 
τοικίας. 

—Ζώνη κανονιστικών όρων δόμησης για το σύνολο των πολεοδομι¬ 
κών ενοτήτων. 

-Ζώνη μελέτης για την περιβαλλοντική εξυγίανση -αναβάθμιση 
στο βόρειο τμήμα του οικιστικού ιστού. 

Β. Τις προτάσεις για τη λήψη μέτρων προστασίας του περιβάλλο- 

ντος, και τη δημιουργία ζωνών αστικού και περιαστικού πρασίνου, 
όπως φαίνονται στο χάρτη Π-1.10 σε κλίμακα 1:5.000 και ειδικότε¬ 
ρα: 

—Ζώνες περιαστικού πρασίνου γύρω από το στρατόπεδο και στις 
περιοχές βορειοανατολικά και νότια του οικισμού, με αναδάσωση και 
φύτευση. * 

—Σύνδεση των ζωνών περιαστικού πρασίνου με το δίκτυο των ελευ¬ 
θέρων χώρων του οικισμού. 

-Ζώνη περιβαλλοντικής εξυγίανσης -αναβάθμισης στην περιοχή 
νοτιο-ανατολικά του οικισμού. 

Γ. Τις προτάσεις για τα απαραίτητα έργα και μελέτες δικτύων 
υποδομής όπως φαίνονται στους χάρτες Π-2.1.2, Π-2.2.2, Π-2.3.2 
- Π-2.4.2, Π-2.6.2, Π-2.7.2 σε κλίμακα 1:5.000 και ειδικότερα: 

α) Οδικό δίκτυο. 

-Ιεράρχηση του οδικρύ δικτύου και δημιουργία περιφερειακής αρ- . 
τηρίας που συνδέει τον άξονα Πολύκαστρο- Αξιούπολη μ* τον άξονα 
Αξιουπόλη -Γουμένισσα καθώς και δημιουργία δύο συλλεκτηρϊων βο¬ 
ρειοανατολικά και νοτιοδυτικά της πόλης. 

—Κατασκευή ισόπεδων κόμβων στα σημεία σύνδεσης της περιφε¬ 
ρειακής με τους βασικούς άξονες. 

—Διαβάθμιση της λειτουργίας του εσωτερικού δικτύου του οικισμού 
σε συλλεκτήριες οδούς και τοπικό οδικό δίκτυο. 

-Συγκέντρωση των εγκαταστάσεων μαζικών μεταφορών στη ζώνη 
νοτιοανατολικά του οικισμού πάνω στην προτεινόμενη παρακαμπτήρια 
Πολύκαστρο -Αξιούπολη και διατήρηση του σταθμού επιβίβασης αυ¬ 
τοκινήτων στη σημερινή του θέση στην κεντρική περιοχή του οικισμού. 

—Δημιουργία χώρων στάθμευσης στην περιοχή των αθλητικών 
εγκαταστάσεων. 

— 1 Οργάνωση συστήματος πεζοδρόμων. 

β) Δίκτυο ύδρευσης. 

—Αξιοποίηση τωνπηγών Βαλεράτσι- Πάϊκου για τη συνολική κά¬ 
λυψη υδροληψίας του οικισμού. 

—Βελτίωση και επέκταση του υπάρχοντος δικτύου. 

γ) Δίκτυο αποχέτευσης όμβριων - αντιπλημμυρική προστασία -δί¬ 
κτυο αποχέτευσης ακαθάρτων. 

-Μετατροπή του υπάρχοντος δικτύου αγωγών όμβριων μετά από 
διευθέτηση σε αγωγούς παντοροϊκούς οι οποίοι θα καταλήγουν σε 
συλλεκτήρια τάφρο, στην παλιά κοίτη του Αξιού. 

—Επέκταησ του δικτύου στις περιοχές επεκτάσεων. 

-Χωροθέτηση εγκατάστασης επεξεργασίας λυμάτων στην οποία θα 
καταλήγουν οι αγωγοί ακαθάρτων, πριν εκβάλλουν στη συλλεκτήρια 
τάφρο. 


δ) Ενεργειακό και τηλεπικοινωνιακό σύστημα. 

-Δημιουργία νέου υποσταθμού στο υπάρχον δίκτυο. 

-Δημιουργία νέων δικτύων τάσης 15 XV στις περιοχές επέκτασης 
και τεσσάρων (4) υποσταθμών για την αντιμετώπιση των τοπικών 
ηλεκτρικών αναγκών στις επεκτάσεις του οικισμού. 

-Δημιουργία τηλεφωνικού κέντρου 1.500 παροχών και ενός υπαί¬ 
θριου κατανεμητή στο υπάρχον δίκτυο. 

—Δημιουγρία συμπληρωματικού δικτύου στις περιοχές επέκτασεις 
και πέντε (5) νέων υπαίθριων κατανεμητών. 

Δ. Τις προτάσεις για την ασφάλεια -πυροπροστασία του οικισμού 
από θεομηνίες, πυρκαγιές, σεισμούς όπως φαίνονται σο χάρτη Π-3.1,2 
- Π-3.2- Π.3.3 σε κλίμακα 1:5.000 και ειδικότερα: 

— Ιδρυση πυροσβεστικού σταθμού. 

-Διατήρηση τωνυπαρχοντων σημείων υδροληψίας και δημιουργία 
έξι (6) νέων. 

-Κατανομή σε όλη την έκταση του οικισμού των χώρων συγκέ¬ 
ντρωσης πληθυσμού σε περίπτωση θεομηνιών. 

Ε. Τα απαραίτητα έργα για την ολοκλήρωση της εφαρμογής του 
Γενικού Πολεοδομικού Σχεδίου όπως φαίνονται στον πίνακα Π-4.1.1. 

ΣΤ. Συνοπτικά αντίτυπα των παραπάνω δώδεκα (12) χαρτών και 
τριών (3) πινάκων που θεωρήθηκαν από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. 22037/1986 πράξη του 
δημοσιεύονται στην Εφημερίδα της Κυβερνήσεως με την απόφαση 
αυτή. 

2. Εντός της περιοχής του Γ.Π.Σ. και ειδικότερα στις εκτός σχε¬ 
δίου περιοχές που περιλαμβάνονται σ’ αυτό, οικιδομικές άδειες που 
έχουν εκδοθεί με τις προγενέστερες ισχύουσες διατάξεις ή έχει υπο¬ 
βληθεί στην αρμόδια Πολεοδομική Αρχή ο πλήρης φάκελλος με τα 
απαραίτητα γαι την έκδοση της οικοδομικής άδειας στοιχεία μέχρι 
την ημερομηνία δημοσίευσης της παρούσας εκτελούνται όπως εκδόθη- 
καν ή εκδίδονται βάσει των υποβληθέντων στοιχείων. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Μαρτίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΝΟΜΟΣ .,ΚΙΛΚΙί... ΟΙΚΙΣΜΟΣ. . .ΑίΙΟΧηΟΡΗ..ΕΠΙΠΕΔΟ ΑΝΑΦΟΡΑΣ^ Οικισμός 

ΠΙΝΑΚΑΣ Α-11,2,1α: ΑΝΑΓΚΕΣ ΣΕ ΓΗ (Ηα) ΓΙΑ ΧΟΙΝΠΝΙΧΗ ΥΠΟΔΟΜΗ ΟΙΚΙΣΜΟΥ > 
(Συμπληρώνεται μόνο για οικισμού; επαρχιακού επιπέδου χαι κάτω). 

